Meremessi üks "kuumadest" teemadest saab kindlasti olema paadimaks ja sellega seonduv. Kipper.ee algatusel kogutakse messil allkirju padimaksu kehtestamise vastu, selgitatakse, milleni võib viia maksu kehtestamine ja arutletakse võimalike lahendusvariantide üle. Arutelud toimuvad kõigil messipäevadel. Antud teemal on messile oma sõna sekka ütlema oodatud ka mitmed meresõidutemaatikaga seotud arvamusliidrid.  Messi avavad merendushuviline Valdo Randpere, kalapüügi ja kalatoitude propageerija Vladislav  Koržets ning Kalle Kõllo MTÜ Eesti Paat esindajana.  Meremessi raames toimuvad mitmed koolitused, tutvustatakse Eesti merelaevanduse ajalugu, eksponeeritakse Eestis valmistatud uhkemaid aluseid.